《山中》
宋代·林昉

衡门客去懒冠巾，尽日看山自在身。
饮涧猿来惊照影，泊枝禽在近冲人。
黑云欲雨易成晚，红叶如花不当春。
却忆东门牵犬恨，当年何似布衣贫。

作者简介：林昉，字景初，号石田，粤（今广东）人。曾为释英《句云集》作序。宋亡不仕。与汪元量有交（《湖山类稿》卷一《客感和林石田》、卷四《答林石田见访有诗相劳》）。有《石田别稿》，已佚。今录诗十六首。